CELEX: 62021CN0506
Language: lv
Date: 2021-08-18 00:00:00
Title: Lieta C-506/21: Lūgums sniegt prejudiciālu nolēmumu, ko 2021. gada 18. augustā iesniedza Landgericht Erfurt (Vācija) – UM/Daimler AG

25.10.2021   
            
            
               LV
            
            
               Eiropas Savienības Oficiālais Vēstnesis
            
            
               C 431/10
            
         
      Lūgums sniegt prejudiciālu nolēmumu, ko 2021. gada 18. augustā iesniedza Landgericht Erfurt (Vācija) – UM/Daimler AG
      
      (Lieta C-506/21)
      (2021/C 431/09)
      Tiesvedības valoda – vācu
      
         Iesniedzējtiesa
      
      
         Landgericht Erfurt
      
      
         Pamatlietas puses
      
      
         Prasītāja: UM
      
         Atbildētāja: Daimler AG
      
      
         Prejudiciālie jautājumi
      
      
                  1)
               
               
                  Vai Direktīvas 2007/46/EK (1) 18. panta 1. punkta, 26. panta 1. punkta un 46. panta – kopsakarā ar Regulas (EK) Nr. 715/2007 (2) 4., 5. un 13. pantu – nolūks un mērķis ir arī aizsargāt mehānisko transportlīdzekļu individuālo pircēju intereses un viņu īpašumu? Vai tostarp ir arī transportlīdzekļa individuāla pircēja intereses neiegādāties transportlīdzekli, kas neatbilst Savienības tiesību aktu prasībām, it īpaši tādu transportlīdzekli, kurš aprīkots ar neatļautu pārveidošanas ierīci Regulas (EK) Nr. 715/2007 5. panta 2. punkta izpratnē?
               
            
                  2)
               
               
                  Vai Savienības tiesības, it īpaši efektivitātes princips un Eiropas pamattiesības, kā arī dabas inherentās tiesības un principi, paredz to, ka transportlīdzekļa pircēja pret transportlīdzekļa ražotāju var celt civiltiesisku prasību atlīdzināt kaitējumu, kas viņai neuzmanības dēļ vai ar nodomu nodarīts ar jebkādu rīcību, par kuru vainojama transportlīdzekļa ražotāja, laižot tirgū transportlīdzekli, kas aprīkots ar neatļautu pārveidošanas ierīci Regulas (EK) Nr. 715/2007 5. panta 2. punkta izpratnē?
               
            
                  3)
               
               
                  Vai Savienības tiesībām, it īpaši LESD 267. pantam – kopsakarā ar LES 19. panta 1. punktu un Hartas 47. pantu pretrunā ir tādas Vācijas tiesību normas kā, piemēram, ZPO 348. panta 3. punkts un ar to saistītā judikatūra, ciktāl tās apgrūtina, aizkavē vai apdraud iespēju vērsties Eiropas Savienības Tiesā ar lūgumu sniegt prejudiciālu nolēmumu? Vai tas attiecas arī uz tādām Vācijas tiesību normām attiecībā uz interešu konflikta novēršanu kā, piemēram, ZPO 42. pants?
               
            
         (1)  Eiropas Parlamenta un Padomes Direktīva 2007/46/EK (2007. gada 5. septembris), ar ko izveido sistēmu mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanai (“pamatdirektīva”) (OV 2007, L 263, 1. lpp.).
      
         (2)  Eiropas Parlamenta un Padomes Regula (EK) Nr. 715/2007 (2007. gada 20. jūnijs) par tipa apstiprinājumu mehāniskiem transportlīdzekļiem attiecībā uz emisijām no vieglajiem pasažieru un komerciālajiem transportlīdzekļiem (“Euro 5” un “Euro 6”) un par piekļuvi transportlīdzekļa remonta un tehniskās apkopes informācijai (OV 2007, L 171, 1. lpp.).